FOKUS Dr Gerald Erasmus - West Rand Window Newspaper
FOKUS Dr Gerald Erasmus
Dr Gerald Erasmus
Hierdie opvoedkundige en taalkundige bring 'n ryke verskeidenheid vaardighede, gebaseer op bykans 37 jaar se beroepsondervinding, na die werksomgewing van sy keuse. Hy is akademies hoogs gekwalifiseerd en beskik oor 'n wye reeks tegniese vaardighede wat betrekking het op bestuur en projekimplementering. Na 'n suksesvolle loopbaan as onderwyser, universiteitsdosent en direkteur by NRO's, is hy in Januarie 2003 deur 'n Koeweitse Maatskappy, International Turnkey Systems, gekontrakteer as kurrikuleerder en opleier by hulle projek by die Islamitiese Ontwikkelingsbank in Jeddah, Saoedi-Arabië. Na die suksesvolle voltooiing van die projek in April 2004, is hy in Mei 2004 deur Sanlam Werknemersvoordele betrek by hulle Wizard Projek.
In Mei 2006 het hy aangesluit by Sanlam se Projek Harold. Hy was verantwoordelik vir twee rigtinggewende dokumente, te wete 'n Statement of Direction en 'n Training Approach. Hy speel 'n belangrike rol as taalkundige bestuurder, dokumenteerder, toetser en opleier in die suksesvolle uitrol van fase 1 van die projek in Desember 2007, wat bekend staan as SanlamConnect. Hy het dieselfde rol vervul by fase 2 van die projek wat in April 2009 afgelewer is.
Sanlam se afdeling Besigheidsverandering het hom aan die begin van Februarie 2009 gewerf om deel te word van die kernspan wat verantwoordelik is vir die onwikkeling van 'n Sanlam-unieke prosesverbeterings metodologie. Hierdie metodologie is gebaseer op die beginsels van Six Sixma en die Lean-filosofie.
Hy is vanaf Februarie 2010 behulpsaam met die oorskryf van Sanlam Werknemersvoordele se Snap-projek-dokumente volgens die "Plain Language Writing"beginsels 'n posisie wat hy vanaf 1 Julie 2010 op 'n deeltydse basis beklee.
Hy kombineer sy mens-georiënteerde lewensbenadering met 'n besondere insig in menslike gedrag. Hy is doelgerig en hy lewer 'n gemotiveerde, toegewyde en konsekwente bydrae tot die werksomgewing waarin hy hom bevind.